Primul pui de delfin născut în captivitate în România a venit pe lume la Delfinariul din Constanța
Data actualizării: Data publicării:
Primul pui de delfin născut în captivitate la Delfinariul din Constanța a venit pe lume vineri, pe 8 martie, și i-a luat prin surprindere pe toți angajații, inclusiv pe antrenori, care au observat cu uimire că în bazin s-a instalat un nou locatar.
Mama lui se numește Cen Cen, iar tatăl este Veterok, un delfin venit din Ucraina, împreună cu alți delfini care au ajuns la Constanța imediat după invazia Rusiei.
Nu se știe încă dacă puiul de delfin este de sex masculin sau feminin, iar antrenorii l-au numit Baby.
În următoarele 30 de zile Delfinariul din Constanța va rămâne închis pentru că puiul de delfin are nevoie de liniște, trebuie să fie monitorizat, iar prezența publicului ar putea să îi pună sănătatea în pericol.